CELEX: 32018D0538
Language: bg
Date: 2017-12-07 00:00:00
Title: Решение (ЕС) 2018/538 на Съвета от 7 декември 2017 година за подписването от името на Съюза и временното прилагане на изменение 1 на Меморандум за сътрудничество NAT-I-9406 между Съединените американски щати и Европейския съюз

6.4.2018   
            
            
               BG
            
            
               Официален вестник на Европейския съюз
            
            
               L 90/1
            
         РЕШЕНИЕ (ЕС) 2018/538 НА СЪВЕТА
   от 7 декември 2017 година
   за подписването от името на Съюза и временното прилагане на изменение 1 на Меморандум за сътрудничество NAT-I-9406 между Съединените американски щати и Европейския съюз
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 100, параграф 2 във връзка с член 218, параграфи 5 и 7 от него,
   като взе предвид предложението на Европейската комисия,
   като има предвид, че:
   
               (1)
            
            
               Комисията проведе преговори от името на Съюза за изменение на Меморандум за сътрудничество NAT-I-9406 между Съединените американски щати и Европейския съюз (1) („Меморандум за сътрудничество NAT-I-9406“) в съответствие с решението на Съвета от 8 май 2017 г., с което Комисията се упълномощава да започне преговори.
            
         
               (2)
            
            
               Изменение 1 на Меморандум за сътрудничество NAT-I-9406 между Съединените американски щати и Европейския съюз („Изменение 1“) Споразумението беше парафирано на 28 юли 2017 г.
            
         
               (3)
            
            
               Изменение 1следва да бъде подписано от името на Съюза, при условие че бъде сключено на по-късна дата.
            
         
               (4)
            
            
               До приключване на процедури, необходими за влизането му в сила, Изменение 1 и добавката към него следва да се прилагат временно в съответствие с член II.A от Изменение 1.
            
         
               (5)
            
            
               Необходимо е да бъдат определени процедурни механизми за участието на Съюза в изпълнителното ръководство на Меморандум за сътрудничество NAT-I-9406А между Съединените американски щати и Европейския съюз относно модернизация на управлението на въздушното движение, научноизследователска и развойна дейност в областта на гражданското въздухоплаване и глобална оперативна съвместимост („Меморандум за сътрудничество NAT-I-9406А“), който се съдържа в допълнението към Изменение 1 и заменя Меморандум за сътрудничество NAT-I-9406.
            
         
               (6)
            
            
               В съответствие с член 218, параграф 7 ДФЕС е целесъобразно Съветът да упълномощи Комисията да одобрява измененията на приложенията към Меморандум за сътрудничество NAT-I-9406А и допълнениеята към тези приложения, както и приемането на допълнителни приложения и допълнения, при условие на предварителна и навременна консултация със специалния комитет, назначен от Съвета,
            
         ПРИЕ НАСТОЯЩОТО РЕШЕНИЕ:
   Член 1
   Одобрява се подписването от името на Съюза на Изменение 1 на Меморандум за сътрудничество NAT-I-9406 между Съединените американски щати и Европейския съюз, при условие че бъде сключено посоченото изменение.
   Текстът на Изменение 1 е приложен към настоящото решение.
   Член 2
   Председателят на Съвета е оправомощен да посочи лицето (лицата), упълномощено(и) да подпише(ат) Изменение 1 от името на Съюза.
   Член 3
   До приключване на процедурите, необходими за влизането му в сила, Изменение 1 и допълнението към него се прилагат временно в съответствие с член II.A от Изменение 1, считано от датата на подписването му (2).
   Член 4
   След консултация със специалния комитет, назначен от Съвета, Комисията определя позициите, която трябва да заеме Съюзът в изпълнителното ръководство на Меморандум за сътрудничество NAT-I-9406А и приложенията към него, както е посочено в член III от Меморандум за сътрудничество NAT-I-9406А, по отношение на следното:
   
               а)
            
            
               приемането на допълнителни приложения към Меморандум за сътрудничество NAT-I-9406А и допълнения към приложенията към Меморандум за сътрудничество NAT-I-9406А; и
            
         
               б)
            
            
               приемането на изменения на приложенията към Меморандум за сътрудничество NAT-I-9406А и на допълненията към тези приложения.
            
         Член 5
   Без да се засяга член 4 от настоящото решение, Комисията може да предприема всякакви подходящи действия съгласно членове III, IV, V, VII и VIII от Меморандум за сътрудничество NAT-I-9406A.
   Член 6
   Комисията представлява Съюза в консултациите съгласно член XI от Меморандум за сътрудничество NAT-I-9406A.
   Член 7
   Комисията редовно информира Съвета относно напредъка при изпълнението на Меморандум за сътрудничество NAT-I-9406A.
   Член 8
   Настоящото решение влиза в сила в деня на приемането му.
   
      Съставено в Брюксел на 7 декември 2017 година.
      
         
            За Съвета
         
         
            Председател
         
         A. ANVELT
      
   
   
      (1)  Меморандум за сътрудничество NAT-I-9406 между Съединените американски щати и Европейския съюз (ОВ L 89, 5.4.2011 г., стр. 3).
   
      (2)  Датата на подписване на Изменение 1 ще бъде публикувана в Официален вестник на Европейския съюз от генералния секретариат на Съвета.